Návrh rozhodnutie Rady, ktorým sa zrušuje rozhodnutie Rady č. 2009/473/ES o uzavretí dohody vo forme výmeny listov o predbežnom vykonávaní Dohody o partnerstve v sektore rybolovu medzi Európskym Spoločenstvom a Guinejskou republikou /* KOM/2009/0650 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 27.11.2009 KOM(2009)650 v konečnom znení Návrh ROZHODNUTIE RADY, ktorým sa zrušuje rozhodnutie Rady č. 2009/473/ES o uzavretí dohody vo forme výmeny listov o predbežnom vykonávaní Dohody o partnerstve v sektore rybolovu medzi Európskym Spoločenstvom a Guinejskou republikou (predložený Komisiou) DÔVODOVÁ SPRÁVA 20. decembra 2008 Európske spoločenstvo a Guinea podpísali novú dohodu o partnerstve v sektore rybolovu a protokol na obdobie od 1. januára 2009 do 31. decembra 2012. Protokol sa predbežne vykonáva od 1. januára 2009 podľa dohody zmluvných strán vo forme výmeny listov, schválenej rozhodnutím Rady z 28. mája 2009[1] až do prijatia návrhu nariadenia Rady o uzatvorení dohody o partnerstve v sektore rybolovu medzi Európskym spoločenstvom a Guinejskou republikou[2]. V dôsledku tragických udalostí z 28. septembra 2009, keď vojaci ozbrojených síl začali paľbu na protestujúci dav s následkom viac ako 150 mŕtvych, sa Komisia rozhodla iniciovať potrebné postupy na stiahnutie návrhu na nariadenie Rady o uzatvorení menovanej dohody 20. októbra 2009 a informovala o tomto postupe Európsky parlament a Radu. Návrh na uzatvorenie Dohody o partnerstve v sektore rybolovu medzi Európskym Spoločenstvom a Guinejskou republikou bol stiahnutý 11. novembra 2009 rozhodnutím Komisie[3]. Podľa medzinárodného práva musí preto Rada v mene Európskeho spoločenstva oznámiť Guinejskej republike úmysel neuzatvoriť spomínanú dohodu. Podľa článku 25 Viedenského dohovoru o zmluvnom práve sa predbežné vykonávanie dohody zruší pokiaľ jedna zo zmluvných strán oznámi druhej zmluvne strane, s ktorou sa dohoda predbežne vykonáva, úmysel nestať sa zmluvnou stranou dohody. Komisia preto navrhuje, aby Rada zrušila rozhodnutie č. 2009/473/ES o uzavretí dohody vo forme výmeny listov o predbežnom vykonávaní Dohody o partnerstve v sektore rybolovu medzi Európskym Spoločenstvom a Guinejskou republikou. Návrh ROZHODNUTIE RADY ktorým sa zrušuje rozhodnutie Rady č. 2009/473/ES o uzavretí dohody vo forme výmeny listov o predbežnom vykonávaní Dohody o partnerstve v sektore rybolovu medzi Európskym Spoločenstvom a Guinejskou republikou RADA EURÓPSKEJ ÚNIE, so zreteľom na Zmluvu o Európskom spoločenstve, najmä na jej článok 37 v spojení s článkom 300 ods. 2, so zreteľom na návrh Komisie[4], keďže: 1) Protokol k novej Dohode o partnerstve v sektore rybolovu medzi Európskym Spoločenstvom a Guinejskou republikou, ktorá bola podpísaná 20. decembra 2008 sa predbežne uplatňuje od 1. januára 2009 podľa dohody zmluvných strán vo forme výmeny listov, schválenej rozhodnutím Rady z 28. mája 2009[5], s výhradou uzatvorenia Dohody o partnerstve v sektore rybolovu medzi Európskym Spoločenstvom a Guinejskou republikou[6], 2) Komisia sa rozhodla stiahnuť návrh na nariadenie Rady o uzatvorení menovanej Dohody o partnerstve v sektore rybolovu v dôsledku tragických udalostí z 28. septembra 2009[7], keď vojaci ozbrojených síl začali paľbu na protestujúci dav s následkom viac ako 150 mŕtvych, 3) Je preto potrebné zrušiť rozhodnutie Rady č. 2009/473/ES o uzavretí dohody vo forme výmeny listov o predbežnom vykonávaní Dohody o partnerstve v sektore rybolovu medzi Európskym Spoločenstvom a Guinejskou republikou, ROZHODLA TAKTO: Jediný článok Rozhodnutie Rady č. 2009/473/ES o uzavretí dohody vo forme výmeny listov o predbežnom vykonávaní Dohody o partnerstve v sektore rybolovu medzi Európskym Spoločenstvom a Guinejskou republikou sa týmto zrušuje. V Bruseli, Za Radu [1] 2009/473/ES, Ú. v. EÚ L 156, 19.6.2009. [2] KOM (2009) 120 v konečnom znení z 12.3.2009. [3] PV (2009) 1894 z 13.11.2009, strana 16 [4] KOM (2009)...v konečnom znení z ... [5] 2009/473/ES, Ú. v. EÚ L 156, 19.6.2009. [6] KOM (2009) 120 v konečnom znení z 12.3.2009. [7] [….], z 11.11.2009